252 



Uff Daras starb Iloptman Floryn Spi'cächer; verlies 5 

 sün und 5 töchtren. Es wart einem yeden 30,000 gl. zuo 

 teil. Ist 300,000 gl. — ist vil guot in einer wildi, so er doch 

 anfenngklichen nit 300 gl. kan hatt, Nüttesterweniger hatt 

 er das guott nie gspart, er ist gsin costfry, prachllich, mit 

 wyntrincken unmässig, hat guoten verstand kan. 



In Masax und Calanca sind ob 30 wyber und etlich 

 man von Häxery wägen Läbendig verbrenntt worden. — 

 Denen von ßräz hat der wint ein schönen banwalt umgweyl, 

 und denen von Scharans ist am 27. meien um iOOO gl. 

 walt rerbrunnen. — Der lanzhoptman von Scharans hatt 

 sines ampts halben so grossen widerstand befunden, dass im 

 vil 1000 cronen druf ganngen ist. 



Im Velltlyn und Gleven hatt sitther der Reforma in 

 10 iaren, so doch sither 56 ammptsleütt gewesen, keiner von 

 Saiis regiert bis uf gegenwürttigs iar; ist Potestat zuo Mor- 

 benn worden: Albärt von Salis, Vicari Vespasianen Son. Ist 

 mit grosser gsellschaft uff das allerstattlichist uff sin ampt 

 geritten. Aber nit lang regiert, dann er uf synes Herren 

 Vatters llochzyt, der Houptmann Jochums verlassene witt- 

 frouw bekommen, wellen heimrytten, ist er am 8. Juli mit 

 dem ross über den wäg hinab in Gommersee gefallen, er- 

 truncken und also iämerlich und gechligen sin laben geendet. 

 Sin Her Vatter regiert an siner statt. Zuo Gleven regiert 

 Hans von Salis. — Am 29. Meyen hatt es golt gerägnet, 

 dann ali äcker, gärten und wysen dergstalt darab erquickt 

 und widrum zuogenommen, das solcher fruchtbarer ragen 

 ein guldiner ragen mag genampt werden. 



Zuo Gur vor Sanct Marti in derselben kilchen sind 

 Orgien ufgericht worden, weliches herrlich wärck überal 

 1000 cronen costet hatt. 



